**การพัฒนารูปแบบการบริหารงบประมาณของโรงเรียนมัธยมศึกษาขนาดใหญ่**

**สังกัดสำนักงานเขตพื้นที่การศึกษามัธยมศึกษากาญจนบุรี**

**ขนิษฐา คงนิยม1, รมย์รัมภา ณัฐธัญอติรุจ2, ชุมศักดิ์ อินทร์รักษ์3**

**1,2,3สาขาวิชาการบริหารการศึกษา คณะสหวิทยาการ มหาวิทยาลัยคริสเตียน**

**1E-mail: may\_my\_mart@hotmail.com, 2E-mail: teew.supawadee@hotmail.com, 3E-mail:** **choomintarak@gmail.com**

**บทคัดย่อ**

การวิจัยนี้มีวัตถุประสงค์เพื่อ 1) ศึกษาสภาพปัญหาการบริหารงบประมาณ 2) ออกแบบและสร้างรูปแบบ 3) ประเมินรูปแบบ 4) เปรียบเทียบผลการทดลองใช้รูปแบบระหว่างก่อนและหลังการทดลอง 5) ศึกษาผลการใช้รูปแบบด้านประสิทธิภาพ ด้านประสิทธิผล และด้านคุณค่า ประชากรที่ใช้ในการศึกษาสภาพปัญหา ได้แก่ โรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษา จำนวน 12 โรงเรียน โดยผู้ตอบแบบสอบถามเป็นผู้บริหารที่เกี่ยวข้องกับ การบริหารงบประมาณ จำนวนทั้งสิ้น 84 คน กลุ่มตัวอย่างที่ใช้ในการทดลองรูปแบบ ใช้การเลือกตัวอย่างแบบเจาะจง คือ ผู้บริหารที่เกี่ยวข้องกับงานงบประมาณของโรงเรียนทองผาภูมิวิทยา จำนวน 7 คน เครื่องมือที่ใช้ในการวิจัยประกอบด้วย แบบสอบถามสภาพปัญหา แบบประเมินรูปแบบ แบบทดสอบก่อนและหลังการใช้รูปแบบ และแบบประเมินประสิทธิภาพ ประสิทธิผล และคุณค่าของรูปแบบ การตรวจคุณภาพเครื่องมือโดยให้ผู้ทรงคุณวุฒิ จำนวน 5 คน ประเมินความสอดคล้อง ของข้อคำถามกับวัตถุประสงค์ สถิติที่ใช้ในการวิเคราะห์ข้อมูล ได้แก่ ความถี่ ร้อยละ ค่าเฉลี่ยส่วนเบี่ยงเบนมาตรฐาน และ การทดสอบแบบที (t-test) ผลการวิจัยพบว่า สภาพปัญหาการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี โดยภาพรวมอยู่ในระดับมาก รูปแบบการบริหารงบประมาณ ที่ผู้วิจัยได้ออกแบบและสร้างขี้น คือ “PAMER Model” ประกอบด้วย 1) การวางแผนจัดทำงบประมาณและกำหนดผู้รับผิดชอบ 2) การอนุมัติงบประมาณ 3) การกำกับดูแลตรวจสอบและควบคุมการดำเนินงาน 4) การประเมินผลการใช้งบประมาณ 5) การรายงานผลการใช้งบประมาณ ผลการใช้รูปแบบในด้านประสิทธิภาพ ประสิทธิผล และคุณค่า อยู่ในระดับมากที่สุด และมีข้อเสนอแนะ ในการนำรูปแบบไปใช้เพื่อการบริหารงบประมาณ ซึ่งจะช่วยให้การบริหารงบประมาณมีประสิทธิภาพมากขึ้น

**คำสำคัญ:** รูปแบบการบริหารงบประมาณ, การบริหารงบประมาณ

**Development of Budgeting Administration Model of Large-sized**

**Secondary Schools under the Secondary Educational**

**Service Area Office Kanchanaburi**

**Khanittha Khongniyom1, Rhoamrumpha Natthunatiruj2,Choomsak Intarak3**

**1,2,3Master of Education Program in Educational Administration, Christian University Thailand**

**1E-mail: may\_my\_mart@hotmail.com, 2E-mail: teew.supawadee@hotmail.com, 3E-mail:** **choomintarak@gmail.com**

**ABSTRACT**

The purposes of this research were: 1) to study the problem of budgeting administration, 2) to design and create a model, 3) to evaluate the model, 4) to compare the results between pre and posttest, and 5) to study the effect of using model on efficiency, effectiveness, and value. The sample for study the problems were 12 large-sized secondary schools under the secondary educational service area office Kanchanaburi by purposive sampling. The respondents were administrators involved in budget management, totally 84 respondents. The sample in the experiment was Thongphaphumwithaya School totally 7 participants. The instruments were opinionnaire, the constructed model, evaluation form, pre and posttest experiment form, and evaluation for efficiency, effectiveness, and value form. The statistical analysis were frequency, percentage, arithmetic mean, standard deviation, t-test, and content analysis. The results revealed that the problems of budgeting administration of large-sized secondary schools under the secondary educational service area office Kanchanaburi was at high performance. The budgeting administration model that the researcher has designed and created is "PAMER Model" composed of 1) P = Planing and Assignment 2) A=Approval 3) M=Monitor 4) E=Evaluation 5) R=Reporting. The results of using the model in terms of efficiency, effectiveness and value were at the highest level. Based on the results of the study, it is recommended that the school administrators should use this model as a guideline in budgeting administration of school by adapting it to the school context in order to improve the quality of budget work.

**Keywords:** Budgeting Administration Model, Budgeting Administration

**บทนำ**

นับตั้งแต่ประเทศไทยได้ประสบภาวะวิกฤตทางเศรษฐกิจส่งผลให้การดำรงชีวิตของคนไทยตลอดจนการทำงานในส่วนภาครัฐและภาคเอกชนได้รับผลกระทบ ทำให้ทุกภาคส่วนจำเป็นต้องปรับตัวให้เข้ากับการเปลี่ยนแปลงอย่างจริงจัง แต่เนื่องจากทรัพยากรและงบประมาณของประเทศมีจำนวนจำกัด ส่วนราชการจึงต้องมีการปรับเปลี่ยนแนวคิดการบริหารและการปฏิบัติ เพื่อพลิกฟื้นปัญหาให้เป็นโอกาสที่จะเพิ่มประสิทธิภาพและคุณค่างานให้เกิดประโยชน์สูงสุดต่อสังคม จากข้อมูลสำนักงบประมาณของรัฐสภา ปีงบประมาณ 2563-2565 ระบุว่า กระทรวงศึกษาธิการ เป็นกระทรวงที่ได้รับเงินงบประมาณในการบริหารงานมากที่สุด รองจากกระทรวงมหาดไทย นั่นแสดงให้เห็นว่าการศึกษาเป็นเรื่องที่สำคัญและได้รับการสนับสนุนจากรัฐบาลเป็นอย่างมาก (สำนักงบประมาณของรัฐสภา, 2565)

พระราชบัญญัติการศึกษาแห่งชาติ พ.ศ.2542 แก้ไขเพิ่มเติม (ฉบับที่ 2) พ.ศ.2545 มีการจัดระบบโครงสร้างและกระบวนการจัดการศึกษาของไทยมีเอกภาพเชิงนโยบายและมีการกระจายอำนาจไปสู่เขตพื้นที่การศึกษาและสถานศึกษา มาตรา 39 กำหนดให้กระทรวงกระจายอำนาจการบริหารและการจัดการศึกษาทั้งด้านวิชาการ งบประมาณ การบริหารงานบุคคล และการบริหารทั่วไป ไปสู่คณะกรรมการและสำนักงานเขตพื้นที่การศึกษาและสถานศึกษาในเขตพื้นที่การศึกษาโดยตรง (พระราชบัญญัติการศึกษาแห่งชาติ, 2542 แก้ไขเพิ่มเติม (ฉบับที่ 2) พ.ศ.2545 อ้างถึงใน ชุติมา พวงทอง, 2563) ปัจจุบันโรงเรียนมีบทบาทในการบริหารงบประมาณด้วยตนเองตามขอบเขตภารกิจงาน ได้แก่ 1) การจัดทำและเสนอของบประมาณ 2) การจัดสรรงบประมาณ 3) การตรวจสอบ ติดตาม ประเมินผล และรายงานผลการใช้เงินและ ผลการดำเนินงาน 4) การระดมทรัพยากรและการลงทุนเพื่อการศึกษา 5) การบริหารงานการเงิน 6) การบริหารบัญชี 7) การบริหารพัสดุและสินทรัพย์ (กระทรวงศึกษาธิการ, 2550 อ้างถึงใน วีระพงษ์ ก้านกิ่ง, 2560) การบริหารงบประมาณในโรงเรียนแต่ละแห่งนั้นมีกระบวนการที่ซับซ้อนต่างกัน เนื่องจากโรงเรียนมีความแตกต่างกัน ทั้งด้านขนาดของโรงเรียน ความสามารถของผู้บริหารโรงเรียนหรือแม้กระทั้งความร่วมมือของบุคคลากรในโรงเรียน หากสถานศึกษาที่มีขนาดเล็กการบริหารงบประมาณย่อมมีความยุ่งยากน้อยกว่าโรงเรียนขนาดใหญ่หรือโรงเรียนที่มีบุคลากรจำนวนมาก และมีงบประมาณ และองค์ประกอบอื่น ๆ ที่ต้องบริหารมากขึ้นมากขึ้น (วีระพงษ์ ก้านกิ่ง, 2560) จากรายงานผลการใช้จ่ายงบประมาณของสำนักงานเขตพื้นที่การศึกษามัธยมศึกษากาญจนบุรี ในปีงบประมาณ 2564 พบว่า มีปัญหาการและอุปสรรค ในการบริหารงบประมาณของโรงเรียนในสังกัด คือ กระบวนการจัดทำร่างขอบเขตของงานไม่ชัดเจน หรือไม่ตรงกับวัตถุประสงค์ที่ต้องการใช้งาน เนื่องจากผู้ที่มีหน้าที่รับผิดชอบโครงการไม่มั่นใจถึงความต้องการพัสดุ ส่งผลให้เกิดความล่าช้าในขั้นตอนการจัดหา ทำให้ได้รับครุภัณฑ์ล่าช้าไม่ทันตามกำหนดเวลาที่ต้องการใช้งาน ไม่เป็นไปตามแผนที่กำหนดไว้และส่งผลการใช้จ่ายเงินงบประมาณไม่เป็นไปตามเป้าหมาย บุคลากรที่ได้รับแต่งตั้งเป็นคณะกรรมการในการจัดซื้อจัดจ้างขาดความรู้ความเข้าใจในข้อมูลรายละเอียด เกี่ยวกับการปฏิบัติหน้าที่ตามที่ระเบียบกำหนด การจัดสรรงบประมาณบางรายการมีการจัดสรรในช่วงใกล้สิ้นปีงบประมาณ ทำให้การจัดซื้อจัดจ้างเกิดการกระจุกตัวในช่วงใกล้สิ้นปีงบประมาณทำให้เกิดความเสี่ยงที่จะเกิดข้อผิดพลาดในการดำเนินการได้ และอาจจัดหาได้ไม่ทันตามกำหนดเวลา (สำนักงานเขตพื้นที่การศึกษามัธยมศึกษากาญจนบุรี, 2564)

จากความสำคัญและปัญหาดังกล่าวข้างต้น ทำให้ผู้วิจัยสนใจที่จะศึกษาเกี่ยวกับการพัฒนารูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี เพื่อนำข้อค้นพบ ที่ได้จากการศึกษาวิจัยมาใช้เป็นแนวทางในการบริหารงบประมาณของโรงเรียนให้มีประสิทธิภาพ บรรลุเป้าหมายของแผนพัฒนาคุณภาพการศึกษาในด้านการบริหารงบประมาณได้รับการพัฒนาให้มีความพร้อมและเหมาะสม สามารถนำไปเป็นแบบอย่างและปรับใช้ในการบริหารงบประมาณภายในโรงเรียนต่าง ๆ ในสังกัดสำนักงานเขตพื้นที่การศึกษามัธยมศึกษากาญจนบุรี

**วัตถุประสงค์การวิจัย**

1. เพื่อศึกษาสภาพปัญหาการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

2. เพื่อออกแบบและสร้างรูปแบบการบริหารงบประมาณของโรงเรียนมัธยมศึกษาขนาดใหญ่  สังกัดสำนักงาน เขตพื้นที่การศึกษามัธยมศึกษากาญจนบุรี

3. เพื่อประเมินรูปแบบการบริหารงบประมาณของโรงเรียนมัธยมศึกษาขนาดใหญ่  สังกัดสำนักงานเขตพื้นที่การศึกษามัธยมศึกษากาญจนบุรี

4. เพื่อเปรียบเทียบผลการทดลองการใช้รูปแบบการบริหารงบประมาณของโรงเรียนมัธยมศึกษาขนาดใหญ่   สังกัดสำนักงานเขตพื้นที่การศึกษามัธยมศึกษากาญจนบุรี

5. เพื่อศึกษาผลการใช้รูปแบบการบริหารงบประมาณของโรงเรียนมัธยมศึกษาขนาดใหญ่  สังกัดสำนักงานเขตพื้นที่การศึกษามัธยมศึกษากาญจนบุรี ด้านประสิทธิภาพ ด้านประสิทธิผล และด้านคุณค่า

**สมมติฐานการวิจัย**

1. ผลการทดลองใช้รูปแบบการบริหารงบประมาณของโรงเรียนมัธยมศึกษาขนาดใหญ่สังกัดสำนักงานเขตพื้นที่การศึกษามัธยมศึกษากาญจนบุรี หลังการทดลองใช้สูงกว่าก่อนการทดลองใช้

2. ผลการใช้รูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ด้านประสิทธิภาพ ด้านประสิทธิผล และด้านคุณค่า อยู่ในระดับมาก

**วิธีดำเนินการวิจัย**

**1. ประชากรและกลุ่มตัวอย่าง**

1.1 ประชากรเพื่อศึกษาสภาพปัญหาของการบริหารงบประมาณของโรงเรียนมัธยมศึกษาขนาดใหญ่ ได้แก่ โรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี จำนวน 12 โรงเรียน และมีผู้ให้ข้อมูล โดยใช้วิธีการเลือกแบบเจาะจง (Purposive Sampling) ใช้เกณฑ์ผู้บริหารที่เกี่ยวข้องกับการบริหารการงบประมาณ โรงเรียนละ 7 คน ประกอบด้วย 1) ผู้อำนวยการ 2) รองผู้อำนวยการฝ่ายงบประมาณ3) หัวหน้าฝ่ายวิชาการ 4) หัวหน้าฝ่ายบริหารทั่วไป 5) หัวหน้าฝ่ายบุคคล 6) หัวหน้างบประมาณ 7) หัวหน้าฝ่าย/เจ้าหน้าที่แผนงานงบประมาณ รวมทั้งสิ้น 84 คน

1.2 กลุ่มตัวอย่างสำหรับการวิจัยครั้งนี้ ได้แก่

1.2.1 กลุ่มตัวอย่างในการประเมินประสิทธิภาพของรูปแบบการบริหารงบประมาณ ซึ่งเป็นผู้เชี่ยวชาญและมีความรู้เกี่ยวกับการบริหารงบประมาณ โดยใช้วิธีการเลือกแบบเจาะจง (Purposive Sampling) จำนวน 5 คน มีคุณสมบัติ เป็นผู้ที่มีวุฒิการศึกษาปริญญาโทขึ้นไปและมีความรู้ความรู้ในด้านการบริหารงบประมาณ

1.2.2 กลุ่มตัวอย่างการทดลองใช้รูปแบบการบริหารงบประมาณ ได้แก่ ผู้บริหารที่เกี่ยวข้องกับการบริหารการงบประมาณ ประกอบด้วย 1) ผู้อำนวยการ 2) รองผู้อำนวยการฝ่ายงบประมาณ 3) หัวหน้าฝ่ายวิชาการ 4) หัวหน้าฝ่ายบริหารทั่วไป 5) หัวหน้าฝ่ายบุคคล 6) หัวหน้างบประมาณ 7) หัวหน้าฝ่าย/เจ้าหน้าที่แผนงานงบประมาณ โดยใช้วิธีการเลือกแบบเจาะจง (Purposive Sampling) จำนวน 7 คน

**2. เครื่องมือที่ใช้ในการวิจัย**

เครื่องมือที่ใช้ในการศึกษาวิจัยครั้งนี้ ประกอบด้วย

2.1 แบบสอบถามเกี่ยวกับสภาพปัญหาของการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

2.2 แบบประเมินความตรงเชิงเนื้อหา (IOC) ของแบบสอบถามความคิดเห็นเกี่ยวกับสภาพปัญหาของการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

2.3 รูปแบบการการบริหารงบประมาณ“PAMER Model”

2.4 แบบสอบถามประเมินรูปแบบการบริหารงบประมาณ“PAMER Model” โดยวัดค่าความสอดคล้องของรูปแบบกับวัตถุประสงค์ (IOC: Index of Item-Objective Congruence)

2.5 แผนปฏิบัติการทดลองรูปแบบการการบริหารงบประมาณ ตามรูปแบบ “PAMER Model”

2.6 แบบประเมินก่อนและหลังการทดลองตามแผนปฏิบัติการ

2.7 แบบประเมินประสิทธิภาพ ประสิทธิผล และคุณค่า ในการใช้รูปแบบการการบริหารงบประมาณ

2.8 แบบประเมินความตรงเชิงเนื้อหา (IOC: Index of Item Objective Congruence) ด้านประสิทธิภาพ ด้านประสิทธิผล และด้านคุณค่าในการใช้รูปแบบการการบริหารงบประมาณ

**3. การเก็บรวบรวมข้อมูล**

การวิจัยครั้งนี้ ผู้วิจัยดำเนินการเก็บรวบรวมข้อมูลตามลำดับขั้นตอนดังนี้

3.1 ผู้วิจัยขอหนังสือจากคณะสหวิทยาการ มหาวิทยาลัยคริสเตียน เพื่อขอความอนุเคราะห์ในการเก็บข้อมูลและทดลองใช้รูปแบบการการบริหารงบประมาณที่ผู้วิจัยพัฒนาขึ้น

3.2 ผู้วิจัยประสานงานกับสถานศึกษาเก็บข้อมูลและทดลองใช้รูปแบบการบริหารงบประมาณกับผู้บริหารโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

3.3 ผู้วิจัยประชุมชี้แจงผู้บริหารที่เป็นกลุ่มทดลองโรงเรียนทองผาภูมิวิทยา

3.5 ผู้วิจัยทดลองใช้รูปแบบตามแผนปฏิบัติการโดยใช้ระยะเวลา 1 ภาคเรียน โดยให้มีการประเมินก่อนการใช้รูปแบบและมีการประเมินหลังใช้รูปแบบ

3.6 ผู้วิจัยเก็บข้อมูลโดยใช้แบบสอบถามหลังการทดลองใช้รูปแบบโดยใช้แบบประเมินความคิดเห็นเกี่ยวกับผลของการใช้รูปแบบ ซึ่งประกอบไปด้วย ด้านประสิทธิภาพ ด้านประสิทธิผล และด้านคุณค่า ของผู้บริหารในโรงเรียน ทองผาภูมิวิทยา

**4. การวิเคราะห์ข้อมูล**

4.1 ข้อมูลพื้นฐานของผู้ตอบแบบสอบถาม และผู้ให้ข้อมูลการทดลองครั้งนี้ ใช้จำนวนความถี่และค่าร้อยละ (Percentage)

4.2 ระดับปัญหาของการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรีใช้สถิติค่าเฉลี่ย (Arithmetic Mean) และส่วนเบี่ยงเบนมาตรฐาน (Standard Deviation)

4.3 หาประสิทธิภาพของรูปแบบที่ผู้วิจัยสร้างขึ้นและการตรวจสอบคุณภาพเครื่องมือการวิจัยโดยผู้ทรงคุณวุฒิ ใช้ค่าความสอดคล้องระหว่างวัตถุประสงค์กับเนื้อหารายข้อ (IOC: Index of item objective congruence)

4.4 การเปรียบเทียบผลการทดลองใช้การบริหารงบประมาณระหว่างก่อนการทดลองและหลังการทดลอง ใช้สถิติวิเคราะห์การทดสอบค่าทีแบบจับคู่ (Paired Sample t-test)

4.5 ผลการใช้การบริหารงบประมาณด้านประสิทธิภาพ ด้านประสิทธิผล และ ด้านคุณค่าใช้สถิติค่าเฉลี่ย (Arithmetic Mean) และส่วนเบี่ยงเบนมาตรฐาน (Standard Deviation)

**ผลการวิจัย**

ผลการวิจัยเรื่อง “การพัฒนารูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงาน เขตพื้นที่การศึกษามัธยมศึกษากาญจนบุรี” ผูวิจัยไดสรุปผลการศึกษาไวดังนี้

1. ผลการศึกษาสภาพปัญหาการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยวิเคราะห์ข้อมูลโดยใช้ค่าเฉลี่ย (arithmetic mean : = ส่วนเบี่ยงเบนมาตรฐาน (standard deviation : S.D.) แล้วนำค่าเฉลี่ยไปเทียบกับเกณฑ์ตามแนวคิดของลิเคิร์ท (Likert’s rating scales) ในภาพรวม ดังตารางที่ 1

**ตารางที่ 1** ผลการศึกษาสภาพปัญหาการบริหารงบประมาณของโรงเรียนมัธยมศึกษาขนาดใหญ่ สังกัดสำนักงาน เขตพื้นที่การศึกษามัธยมศึกษากาญจนบุรี

|  |  |  |  |
| --- | --- | --- | --- |
| **สภาพปัญหา** |  | **S.D.** | **ระดับปัญหา** |
| **การวางแผนจัดทำงบประมาณและกำหนดผู้รับผิดชอบ** |  |  |  |
| 1. มีการทบทวนงบประมาณที่ดำเนินการในปีที่ผ่านมาเพื่อเป็นข้อมูลในการจัดทำงบประมาณในปีถัดไป | 4.36 | 0.82 | มาก |
| 2. มีการกำหนดผู้รับชอบในแต่ละกิจกรรม/โครงการ ตามความถนัดและ ความเหมาะสม | 3.87 | 0.71 | มาก |
| 3. มีการวิเคราะห์การใช้งบประมาณให้สอดคล้องกับกลยุทธ์และวิสัยทัศน์ของโรงเรียน | 4.07 | 0.71 | มาก |
| 4. มีการประเมินความเหมาะสมของโครงการ | 4.37 | 0.67 | มาก |
| 5. มีการออกแบบหรือการวางแผนในรายละเอียดด้านกิจกรรมต่าง ๆ ในกิจกรรม ของโรงเรียน | 3.96 | 0.78 | มาก |
| **รวมเฉลี่ย** | **4.13** | **0.68** | **มาก** |
| **การอนุมัติงบประมาณ** |  |  |  |
| 6. มีการคัดเลือกกิจกรรมที่เหมาะสมกับบริบทของโรงเรียนและนักเรียน | 3.76 | 0.75 | มาก |
| 7. มีการเขียนกิจกรรม/โครงการเพื่อขออนุมัติงบประมาณก่อนขออนุมัติ | 4.27 | 0.65 | มาก |
| 8. มีการตรวจสอบวงเงินตามแผนงานที่่ได้รับอนุมัติเสนอต่อผู้บริหารเพื่อพิจารณาอนุมัติ | 3.86 | 0.84 | มาก |
| 9. มีการเตรียมความพร้อมที่จำเป็นก่อนการดำเนินงาน มีการขออนุมัติล่วงหน้าก่อนทำกิจกรรมอย่างน้อย 15 วัน | 4.57 | 0.68 | มากที่สุด |
| 10. มีการกำหนดระยะเวลาดำเนินงานไว้อย่างชัดเจน | 3.87 | 0.71 | มาก |
| **รวมเฉลี่ย** | **4.07** | **0.66** | **มาก** |

**ตารางที่ 1** ผลการศึกษาสภาพปัญหาการบริหารงบประมาณของโรงเรียนมัธยมศึกษาขนาดใหญ่ สังกัดสำนักงาน เขตพื้นที่การศึกษามัธยมศึกษากาญจนบุรี (ต่อ)

|  |  |  |  |
| --- | --- | --- | --- |
| **สภาพปัญหา** |  | **S.D.** | **ระดับปัญหา** |
| **การกำกับดูแลตรวจสอบและควบคุมการดำเนินงาน** |  |  |  |
| 11. มีการปฏิบัติกิจกรรมตามแผนปฏิบัติการ | 4.25 | 0.92 | มาก |
| 12. มีการกำกับดูแล การควบคุม ให้เป็นไปตามระยะเวลาที่กำหนด | 3.76 | 0.87 | มาก |
| 13. มีการกระตุ้นเตือนให้ดำเนินงานกิจกรรมประสบผลสำเร็จตามเป้าหมาย และวัตถุประสงค์ | 4.57 | 0.68 | มากที่สุด |
| 14. มีการให้คำปรึกษาหารือ เมื่อเผชิญกับปัญหาหรืออุปสรรค ในการดำเนินงาน | 3.86 | 0.84 | มาก |
| **รวมเฉลี่ย** | **4.11** | **0.75** | **มาก** |
| **การประเมินผลการใช้งบประมาณ** |  |  |  |
| 15. มีการประเมินผลการดำเนินงานหลังสิ้นสุดกิจกรรม/โครงการ | 4.06 | 0.84 | มาก |
| 16. มีการประเมินผลการใช้งบประมาณว่าคุ้มค่าและบรรลุตามเป้าหมายหรือไม่ | 4.68 | 0.47 | มากที่สุด |
| 17. มีการปรับปรุงแผนเพื่อพัฒนากิจกรรมให้บรรลุตามเป้าหมาย | 4.05 | 0.96 | มาก |
| **รวมเฉลี่ย** | **4.26** | **0.72** | **มาก** |
| **การรายงานผลการใช้งบประมาณ** |  |  |  |
| 18. มีการรายงานปัญหา อุปสรรค ตลอดจนผลการดำเนินงานต่าง ๆ ว่าบรรลุ ตามวัตถุประสงค์หรือไม่ | 4.07 | 0.71 | มาก |
| 19. มีการปรับปรุงการดำเนินกิจกรรม/โครงการในปีถัดไป | 4.14 | 1.00 | มาก |
| 20. มีการทบทวนกิจกรรม/โครงการ ว่าควรดำเนินงานต่อหรือไม่ | 3.77 | 0.61 | มาก |
| **รวมเฉลี่ย** | 4.00 | 0.70 | มาก |
| **รวม** | **4.11** | **0.69** | **มาก** |

จากตารางที่ 1 สภาพปัญหาการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี โดยภาพรวมอยู่ในระดับมาก (= 4.11, S.D.= 0.69) เมื่อพิจารณาเป็นรายด้าน พบว่า รวมรายด้านการประเมินผลการใช้งบประมาณมีค่าเฉลี่ยสูงที่สุด เมื่อพิจารณาเป็นรายข้อพบว่าสภาพปัญหาที่อยู่ในระดับ มากที่สุด คือ มีการประเมินผลการใช้งบประมาณว่าคุ้มค่าและบรรลุตามเป้าหมาย (= 4.68, S.D. = 0.47) สภาพปัญหาที่อยู่ในระดับมาก โดยเรียงลำดับค่าเฉลี่ยจากมากไปน้อย ดังนี้ มีการประเมินผลการดำเนินงานหลังสิ้นสุดกิจกรรม/โครงการ (= 4.06, S.D. = 0.84) และมีการปรับปรุงแผนเพื่อพัฒนากิจกรรมให้บรรลุตามเป้าหมาย (= 4.05, S.D. = 0.96)

2. การออกแบบและสร้างรูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยได้นำหลักการและแนวคิดจากทฤษฎีวงจรคุณภาพของเดมมิ่ง (Deming) ทฤษฎี POCCC ของเฮนรี่ ฟาโยล (Henri Fayol) ทฤษฎี POSDCoRB ของกูลิคและเออร์วิค (Gulick and Urwick) กระบวนการจัดการงบประมาณ ของสำนักงบประมาณ และรายละเอียดจากงานวิจัยที่เกี่ยวข้องของเสาวนี เรวัตโต และเพ็ญพรรณ บางอร มาสังเคราะห์เป็นรูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรีประกอบด้วย 5 ขั้นตอน ได้แก่ 1) การวางแผนจัดทำงบประมาณและกำหนดผู้รับผิดชอบผู้รับผิดชอบ (Planing and Assignment) 2) การอนุมัติงบประมาณ (Approval) 3) การกำกับดูแลตรวจสอบและควบคุมการดำเนินงาน (Monitor) 4) การประเมินผลการใช้งบประมาณ (Evaluation) 5) การรายงานผลการใช้งบประมาณ (Reporting)

3. ผลการประเมินรูปแบบจากผู้ทรงคุณวุฒิ 5 คน ปรากฎว่าผู้ทรงคุณวุฒิเห็นด้วยกับหลักการ วัตถุประสงค์ กระบวนการ และเป้าหมายของรูปแบบ โดยค่าความสอดคล้อง (IOC) ซึ่งมีค่าระหว่าง 0.80 – 1.00 จึงเห็นว่ารูปแบบดังกล่าวสามารถนำไปทดลองกับกลุ่มปฏิบัติการทดลองได้

4. ผลการเปรียบเทียบการทดลองใช้รูปแบบระหว่างก่อนและหลังการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยวิเคราะห์ข้อมูลโดยใช้ค่าเฉลี่ย (arithmetic mean : ) ส่วนเบี่ยงเบนมาตรฐาน (standard deviation : S.D.) และใช้สถิติ t-test ปรากฏผลในภาพรวม ดังตารางที่ 2

**ตารางที่ 2** ผลการเปรียบเทียบการทดลองระหว่างก่อนและหลังใช้รูปแบบการจัดการเรียนรู้เชิงรุกโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี

**Paired Samples Statistics**

|  |  |  |  |  |  |
| --- | --- | --- | --- | --- | --- |
|  | **n** | **Mean** | **Std. Deviation** | **t** | **Sig. (2-tailed)** |
| Pair 1 pretest | 7 | 3.36 | 0.38 | 3.887 | .000 |
| posttest | 7 | 4.53 | 0.47 |

จากตารางที่ 2 ผลการทดลองใช้รูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ระหว่างก่อนและหลังมีความแตกต่างกันอย่างมีนัยสำคัญทางสถิติ ที่ระดับ .01 โดยผลหลังการทดลองสูงกว่าก่อนการทดลอง ซึ่งสอดคล้องกับสมมติฐานที่ตั้งไว้

5. ผลการประเมินประสิทธิภาพ ประสิทธิผล และคุณค่าของรูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผลปรากฏโดยภาพรวมอยู่ในระดับมาก ( = 4.36, S.D. = 0.36) ซึ่งสอดคล้องกับสมมติฐานที่ตั้งไว้

**สรุปผลและอภิปรายผล**

**สรุปผล**

จากการวิจัยครั้งนี้ ผลการวิจัยสรุปตามวัตถุประสงค์ของการวิจัยตามลำดับดังนี้

1. สภาพปัญหาการบริหารงบประมาณในโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรีโดยภาพรวมอยู่ในระดับมาก เมื่อพิจารณาเป็นรายด้าน พบว่า รวมรายด้านการประเมินผลการใช้งบประมาณมีค่าเฉลี่ยสูงที่สุด เมื่อพิจารณาเป็นรายข้อพบว่าสภาพปัญหาที่อยู่ในระดับมากที่สุด คือ มีการประเมินผลการใช้งบประมาณว่าคุ้มค่าและบรรลุตามเป้าหมาย สภาพปัญหาที่อยู่ในระดับมาก โดยเรียงลำดับค่าเฉลี่ยจากมากไปน้อย ได้แก่ มีการปรับปรุงแผนเพื่อพัฒนากิจกรรมให้บรรลุตามเป้าหมาย และมีการประเมินผลการดำเนินงานหลังสิ้นสุดกิจกรรม/โครงการ ตามลำดับ

2. รูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผู้วิจัยได้ศึกษาจากการศึกษาแนวคิด ทฤษฎีทั้งในและต่างประเทศ จากนั้นจึงได้กำหนดขั้นตอนของรูปแบบได้ 5 ขั้นตอน เป็นรูปแบบ PAMER (PAMER Model) โดยมีรายละเอียดดังนี้ 2.1) การวางแผนจัดทำงบประมาณและกำหนดผู้รับผิดชอบ (Planing and Assignment -P) หมายถึง การทบทวนงบประมาณที่ดำเนินการในปีที่ผ่านมา เพื่อทำข้อมูลมาใช้ในการวางแผนงบประมาณในปีถัดไป รวมไปถึงการกำหนดผู้รับชอบในแต่ละกิจกรรม/โครงการ ตามความถนัดและความเหมาะสม 2.2) การอนุมัติงบประมาณ (Approval -A) หมายถึง การคัดเลือก การเตรียมการด้านต่าง ๆของโครงการ หรือการเตรียมความพร้อมในรายละเอียดที่จำเป็นก่อนการดำเนินงาน โดยเขียนกิจกรรม/โครงการเพื่อขออนุมัติงบประมาณ แล้วตรวจสอบวงเงินตามแผนงานที่่ได้รับอนุมัติเสนอต่อผู้บริหารเพื่อโปรดพิจารณาอนุมัติ 2.3) การกำกับดูแลตรวจสอบและควบคุมการดำเนินงาน (Monitor – M) หมายถึง การปฏิบัติการการกำกับดูแลและควบคุมการดำเนินกิจกรรม/โครงการ ประสานงานกับหน่วยงาน/ส่วนที่เกี่ยวข้องจนกิจกรรม/โครงการเสร็จสิ้น โดยในขั้นตอนนี้จะหมายถึงการกำกับติดตาม การตรวจสอบ การวัดผลการปฏิบัติงาน การเปรียบเทียบผลการปฏิบัติงานกับมาตรฐาน ซึ่งกระบวนการเหล่านี้เป็นขั้นตอนของการควบคุมทั้งสิ้น 2.4) การประเมินผลการใช้งบประมาณ (Evaluation-E) หมายถึง การประเมินผล การดำเนินงานใช้งบประมาณ ในขั้นตอนนี้เป็นการสรุปงานขั้นสุดท้าย ตรวจสอบความเรียบร้อยหรือความสมบูรณ์ของการดำเนินกิจกรรม/โครงการ เพื่อให้ทราบว่ากิจกรรม/โครงการที่ดำเนินการเสร็จสิ้นแล้ว บรรลุวัตถุประสงค์หรือไม่ 2.5) การรายงานผลการใช้งบประมาณ (Reporting -R) หมายถึง การรายงานปัญหา อุปสรรค ตลอดจนผลการดำเนินงานต่าง ๆ ว่าบรรลุตามวัตถุประสงค์หรือไม่ โดยเสนอต่อผู้บริหารเพื่อใช้เป็นข้อมูลในการวางแผนงบประมาณ และปรับปรุงการดำเนินกิจกรรม/โครงการในปีถัดไป

3. การประเมินรูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผลการประเมินรูปแบบโดยผู้ทรงคุณวุฒิจำนวน 5 คน ใช้ค่าความตรงเชิงเนื้อหา (IOC: Index of Item-Objective Congruence) ปรากฏว่ามีค่าความสอดคล้องของรายข้ออยู่ระหว่าง 0.80 – 1.00 ผู้วิจัยจึงเห็นว่ารูปแบบดังกล่าวสามารถนำไปทดลองกับกลุ่มปฏิบัติการทดลองได้

4. ผลการเปรียบเทียบการทดลองระหว่างก่อนและหลังใช้รูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี มีความแตกต่างกันอย่างมีนัยสำคัญทางสถิติที่ระดับ .01 โดยที่ค่าเฉลี่ยหลังการทดลองสูงกว่าก่อนการทดลอง สอดคล้องกับสมมติที่ตั้งไว้

5. ผลการใช้รูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ด้านประสิทธิภาพ ประสิทธิผล และคุณค่า ผลปรากฏโดยภาพรวมทุกด้านอยู่ในระดับมาก เมื่อพิจารณาเป็นรายด้าน พบว่า ด้านประสิทธิภาพอยู่ในระดับมาก ด้านประสิทธิผลอยู่ในระดับมาก และด้านคุณค่าอยู่ในระดับมากที่สุด

**อภิปรายผล**

1. สภาพปัญหาการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี โดยภาพรวมสภาพปัญหาอยู่ในระดับมาก เมื่อพิจารณาเป็นรายด้าน พบว่ามีสภาพปัญหาด้าน การประเมินผลการใช้งบประมาณมากเป็นอันดับแรก รองลงมาคือด้านการวางแผนจัดทำงบประมาณและกำหนดผู้รับผิดชอบ และด้านการกำกับดูแลตรวจสอบและควบคุมการดำเนินงาน ตามลำดับ สอดคล้องกับงานวิจัยของ วีระพงษ์ ก้านกิ่ง (2560) ได้ศึกษาวิจัยเรื่อง สภาพและปัญหาการบริหารงบประมาณของสถานศึกษาขั้นพื้นฐาน สังกัดสำนักงานเขตพื้นที่การศึกษามัธยมศึกษา เขต 29 ผลการวิจัย พบว่า 1) สภาพการบริหารงบประมาณของสถานศึกษาขั้นพื้นฐาน สังกัดสำนักงานเขตพื้นที่การศึกษามัธยมศึกษา เขต 29 ทั้ง 7 ด้าน โดยรวมอยู่ในระดับมาก และศิริโชค เจริญราช (2564) ได้ศึกษาวิจัยเรื่อง การศึกษาปัญหาการบริหารงบประมาณของสถานศึกษาสังกัดสำนักงานเขตพื้นที่การศึกษามัธยมศึกษา เขต 42 ผลการวิจัย พบว่า 1) ปัญหาการบริหารงบประมาณของสถานศึกษา ทั้ง 7 ด้าน โดยภาพรวมมีปัญหาอยู่ในระดับมาก เมื่อเรียงลำดับเป็นรายด้าน จากค่าเฉลี่ยสูงสุดไปหาต่ำสุด คือ ด้านรายงานทางการเงินและผลการดำเนินงาน ด้านบริหารสินทรัพย์ ด้านวางแผนงบประมาณ ด้านตรวจสอบภายใน ด้านคำนวณต้นทุนผลผลิต ด้านบริหารทางการเงินและการควบคุมงบประมาณ ด้านจัดระบบการจัดหาพัสดุ ตามลำดับ

2. ผลการสร้างรูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี พบว่า รูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ประกอบด้วย 5 ขั้นตอน ดังนี้ 1) การวางแผนจัดทำงบประมาณและกำหนดผู้รับผิดชอบ (Planning and Assignment -P) 2) การอนุมัติงบประมาณ (Approval -A) 3) การกำกับดูแลตรวจสอบและควบคุมการดำเนินงาน (Monitor – M) 4) การประเมินผลการใช้งบประมาณ (Evaluation-E) 5) การรายงานผลการใช้งบประมาณ (Reporting -R) สอดคล้องกับงานวิจัยของ เพ็ญพรรณ บางอร (2562) ได้ศึกษาวิจัยเรื่อง แนวทางการบริหารจัดการระบบบริหารงานงบประมาณของโรงเรียนสบเมยวิทยาคมอำเภอสบเมย จังหวัดแม่ฮ่องสอน ผลการวิจัยพบว่า แนวทางการบริหารจัดการระบบบริหารงานงบประมาณ ของโรงเรียนสบเมยวิทยาคม อำเภอสบเมย จังหวัดแม่ฮ่องสอน โดยใช้วงจรคุณภาพ PDCA แบ่งเป็น 4 ขั้นตอน คือ ขั้นการวางแผน (P) ขั้นการดำเนินงาน (D) ขั้นการตรวจสอบการดำเนินงาน (C) และขั้นปรับปรุงแก้ไข้ (A) และกัลยา บุญวัน (2561) ได้ศึกษาวิจัยเรื่อง รูปแบบการบริหารงบประมาณเงินอุดหนุนค่าใช้จ่ายในการจัดการศึกษาขั้นพื้นฐานในสถานศึกษาขั้นพื้นฐานที่มีประสิทธิผล ผลการวิจัยพบว่า รูปแบบการบริหารงบประมาณเงินอุดหนุนค่าใช้จ่ายในการจัดการศึกษาขั้นพื้นฐานในสถานศึกษาขั้นพื้นฐานที่มีประสิทธิผล ประกอบด้วย องค์ประกอบหลัก 7 องค์ประกอบ ดังนี้ 1) การวางแผนงบประมาณ 2) การคำนวณต้นทุนผลผลิต 3) การจัดระบบการจัดซื้อจัดจ้าง 4) การบริหารทางการเงินและควบคุมงบประมาณ 5) การบริหารสินทรัพย์ 6) การรายงานทางการเงินและผลการดำเนินงาน และ 7) การตรวจสอบภายใน

3. การประเมินประสิทธิภาพของรูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ผลการประเมินรูปแบบโดยผู้ทรงคุณวุฒิจำนวน 5 คน ใช้ค่าความตรงเชิงเนื้อหา (IOC: Index of Item Objective Congruence) ปรากฏว่ามีค่าความสอดคล้องของรายข้ออยู่ระหว่าง 0.80 – 1.00 ซึ่งสอดคล้องกับแนวคิดของโรวิเนลลี และ แฮมเบิลตัน (Rovinelli & Hambleton, 1977) ที่ระบุว่าค่า (IOC) เป็นการหาค่า ความสอดคล้องระหว่าง ข้อคำถามกับวัตถุประสงค์ในแบบสอบถามโดยผู้เชี่ยวชาญ โดยให้ผู้เชี่ยวชาญประเมินความสอดคล้องระหว่างข้อคำถามหนึ่ง ๆ กับวัตถุประสงค์ทุก ๆ ข้อที่มุ่งวัดในแบบสอบถาม

4. ผลการเปรียบเทียบการทดลองหลังใช้รูปแบบการการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี ระหว่างก่อนและหลังมีความแตกต่างกันอย่างมีนัยสำคัญทางสถิติที่ระดับ .01 โดยผลหลังการทดลองสูงกว่าก่อนการทดลอง ซึ่งสอดคล้องกับสมมติฐานที่ตั้งไว้ ทั้งนี้เนื่องจากการบริหารงบประมาณเป็นประโยชน์ต่อผู้บริหาร ครู ผู้เรียน ผู้ปกครอง และโรงเรียน รูปแบบที่ใช้สามารถทำให้โรงเรียนบรรลุเป้าหมายตามที่กำหนดไว้ได้ และกลุ่มทดลองมีความพร้อมในการให้ความร่วมมือกับการปฏิบัติทดลองรูปแบบที่นำมาใช้ในครั้งนี้ สอดคล้องกับ ซุบรี ม่วงกุ้ง (2558) ได้ศึกษาวิจัยเรื่อง การบริหารงบประมาณแบบมุ่งเน้นผลงานตามยุทธศาสตร์ในสถานศึกษา สังกัดสำนักงานเขตพื้นที่การศึกษาประถมศึกษาภูเก็ต ผลการวิจัยพบว่า ผู้บริหารสถานศึกษาและครูมีความคิดเห็นต่อการบริหารงบประมาณแบบ มุ่งเน้นผลงานตามยุทธศาสตร์ในสถานศึกษาแตกต่างกันตามประสบการณ์ในการทำงาน และการปฏิบัติงานในสถานศึกษาที่มีขนาดต่างกันอย่างมีนัยสำคัญทางสถิติที่ระดับ .05

5. ผลการใช้รูปแบบการบริหารงบประมาณของโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากาญจนบุรี “PAMER Model” โดยภาพรวมอยู่ในระดับมาก ซึ่งสอดคล้องกับสมมติฐานที่ตั้งไว้ เมื่อพิจารณาเป็นรายด้านพบว่า ด้านประสิทธิภาพ โดยภาพรวมอยู่ในระดับมาก ทั้งนี้เนื่องจากรูปแบบที่นำมาทดลองใช้คุ้มค่าและเป็นประโยชน์ต่อการบริหารงบประมาณของของโรงเรียน เหมาะสมกับระยะเวลาในการปฏิบัติกิจกรรมมีขั้นตอนที่ชัดเจนและสามารถปฏิบัติได้ และมีความเกี่ยวข้องกับงานในหน้าที่ที่ต้องรับผิดชอบ สอดคล้องกับงานวิจัยของ วราภรณ์ ธนากูลจีรวัฒน์ (2560) ได้ศึกษาวิจัยเรื่อง ประสิทธิภาพการบริหารงานงบประมาณของสถานศึกษา สังกัดสำนักงานเขตพื้นที่การศึกษามัธยมศึกษา เขต 9 ผลการวิจัย พบว่า 1) ประสิทธิภาพการบริหารงานงบประมาณของสถานศึกษา โดยภาพรวมและรายด้านอยู่ในระดับมาก 2) ผลการเปรียบเทียบประสิทธิภาพการบริหารงานงบประมาณของสถานศึกษาจำแนกตามเพศ ตำแหน่งหน้าที่ ประสบการณ์การทำงาน และขนาดของสถานศึกษาแตกต่างกันอย่างมีนัยสำคัญทางสถิติที่ระดับ .05 ส่วนวุฒิการศึกษาไม่แตกต่างกัน 3) แนวทางการพัฒนาประสิทธิภาพการบริหารงานงบประมาณ สถานศึกษาควรกำกับให้ มีการเบิกจ่ายตามโครงการ ตลอดจนมีการตรวจสอบกำกับติดตาม และประเมินผลการใช้งบประมาณ ด้านประสิทธิผล โดยภาพรวมอยู่ในระดับมาก สอดคล้องกับงานวิจัยเสน่ห์ แซวรัมย์ (2561) ได้ศึกษาวิจัยเรื่อง ประสิทธิผลการบริหารจัดการงบประมาณของมหาวิทยาลัยมหาจุฬาลงกรณราชวิทยาลัย ผลการวิจัยพบว่า ประสิทธิผลการบริหารจัดการงบประมาณของมหาวิทยาลัยมหาจุฬาลงกรณราชวิทยาลัยโดยรวมอยู่ในระดับมาก เมื่อพิจารณาเป็นรายด้าน พบว่า ด้านระบบงบประมาณในอยู่ระดับสูงสุด รองลงมา ได้แก่ ด้านเจ้าหน้าที่งบประมาณ และด้านองค์กรงบประมาณ ตามลำดับ และด้านคุณค่า โดยภาพรวมอยู่ในระดับมากที่สุด สอดคล้องกับ โอโรอาร์ต (2020) ได้ทำการวิจัยเรื่อง การจัดทำงบประมาณแบบมุ่งเน้นผลงานในการดำเนินงานด้านงบประมาณของรัฐและสหพันธรัฐ เป็นการจัดหาเชิงประจักษ์ต่อผลกระทบของการบริหารงบประมาณแบบมุ่งเน้นผลงานในกระบวนการงบประมาณของรัฐและสหพันธรัฐ แนวคิดของการบริหารงบประมาณแบบมุ่งเน้นผลงานคือ ลดค่าใช้จ่ายของรัฐบาลที่สูญเปล่าโดยให้ความรับผิดชอบในการดำเนินงาน เพื่อบรรลุถึงเป้าหมายแห่งนโยบายที่กำหนดไว้ล่วงหน้า ก่อนหน้านี้ไม่ได้มีการวิเคราะห์เชิงประจักษ์ในการตรวจสอบว่าการบริหารงบประมาณแบบมุ่งเน้นผลงานได้บรรลุวัตถุประสงค์ที่ตั้งไว้หรือไม่ การวิจัยนี้ได้นำเสนอการอภิปรายโดยการวิเคราะห์ โดยได้ทำการศึกษาความแพร่หลายของการบริหารงบประมาณแบบมุ่งเน้นผลงานที่ประสบความสำเร็จที่ปรากฎอยู่ การวิจัยครั้งนี้ได้ข้อสรุปว่า งบประมาณเป็นรูปแบบที่มีประสิทธิภาพในการลดค่าใช้จ่ายของรัฐ

**ข้อเสนอแนะ**

**ข้อเสนอแนะในการนำผลวิจัยไปใช้หรือข้อเสนอแนะเชิงนโยบาย**

1. ผู้บริหารสถานศึกษาควรนำรูปแบบการบริหารงบประมาณไปใช้ในการบริหารงบประมาณของโรงเรียนโดยปรับใช้ให้เหมาะสมกับบริบทของโรงเรียนเพื่อพัฒนาคุณภาพการบริหารงบประมาณ

2. รูปแบบการบริหารงบประมาณ PAMER (PAMER Model) เป็นนวัตกรรมที่สามารถใช้ในการบริหารงบประมาณได้อย่างมีประสิทธิภาพ ประสิทธิผล และมีคุณค่า สามารถทำให้บริหารงบประมาณของโรงเรียนให้มีความเข้มแข็งยิ่งขึ้นและเกิดประสิทธิผลตามที่สถานศึกษาได้ตั้งเป้าหมายไว้ ทำให้การบริหารงบประมาณเป็นระบบและเข้าใจง่ายมากขึ้น

**ข้อเสนอแนะในการวิจัยต่อไป**

1. ควรมีการวิจัยในรูปแบบการวิจัยเชิงปฏิบัติการโดยให้ผู้ที่เกี่ยวข้องกับการบริหารงบประมาณ มีส่วนร่วมปฏิบัติทดลองหรือแสดงความคิดเห็นในรูปแบบการบริหารงบประมาณ ซึ่งจะทำให้การดำเนินงานเหมาะสมกับบริบทของโรงเรียนและสถานการณ์ที่มีการเปลี่ยนแปลง

2. ควรมีการศึกษาองค์ประกอบที่เกี่ยวข้องกับการบริหารงานงบประมาณ เช่น การกระตุ้นเตือนให้ดำเนินงานกิจกรรมประสบผลสำเร็จตามเป้าหมายและวัตถุประสงค์ การเตรียมความพร้อมที่จำเป็นก่อนการดำเนินงาน และการประเมินความเหมาะสมของโครงการ

3. ควรเพิ่มองค์ความรู้ใหม่ในการบริหารงบประมาณหลังจากมีการวิจัยครั้งนี้ เพื่อเป็นแนวทางการศึกษาวิจัยเพื่อการพัฒนาการบริหารงบประมาณในศตวรรษที่ 21 ให้มีประสิทธิภาพมากขึ้น สอดคล้องกับการเปลี่ยนของโลก

**เอกสารอ้างอิง**

กัลยา บุญวัน. (2561). รูปแบบการบริหารงบประมาณเงินอุดหนุนค่าใช้จ่ายในการจัดการศึกษาขั้นพื้นฐานในสถานศึกษา

ขั้นพื้นฐานที่มีประสิทธิผล. *วารสารวิชาการมหาวิทยาลัยการจัดการและเทคโนโลยีอีสเทิร์น,* 15 (2), 227-235.

ชุติมา พวงทอง. (2563). *แนวทางการบริหารงบประมาณตามหลักธรรมาภิบาลของสถานศึกษา ในสังกัดสำนักงานเขตพื้นที่*

*การศึกษามัธยมศึกษา เขต 5* [วิทยานิพนธ์ปริญญาครุศาสตรมหาบัณฑิต]. พระนครศรีอยุธยา. มหาวิทยาลัยราชภัฏ

พระนครศรีอยุธยา. สืบค้นจาก <http://etheses.aru.ac.th/PDF/1256311982_11.PDF>

ซุบรี ม่วงกุ้ง. (2558). *การบริหารงบประมาณแบบมุ่งเน้นผลงานตามยุทธศาสตร์ในสถานศึกษา สังกัดสำนักงานเขตพื้นที่*

*การศึกษาประถมศึกษาภูเก็ต.* การประชุมหาดใหญ่วิชาการระดับชาติ ครั้งที่ 6. มหาวิทยาลัยหาดใหญ่, 221-235.

เพ็ญพรรณ บางอร. (2562). แนวทางการบริหารจัดการระบบบริหารงานงบประมาณของโรงเรียนสบเมยวิทยาคม

อำเภอสบเมย จังหวัดแม่ฮ่องสอน. *วารสารสมาคมพัฒนาวิชาชีพการบริหารการศึกษาแห่งประเทศไทย*, 1 (1),

13-21

วราภรณ์ ธนากูลจีรวัฒน์. (2560). ประสิทธิภาพการบริหารงานงบประมาณของสถานศึกษา สังกัดสำนักงานเขตพื้นที่

การศึกษามัธยมศึกษา เขต 9*. วารสารศิลปากรศึกษาศาสตร์วิจัย*, 9 (2), 304-318.

วีระพงษ์ ก้านกิ่ง. (2560). สภาพและปัญหาการบริหารงบประมาณของสถานศึกษาขั้นพื้นฐาน สังกัดสำนักงานเขตพื้นที่การศึกษามัธยมศึกษา เขต 29. *วารสารราชธานีนวัตกรรมทางสังคมศาสตร์*, 1 (1), 41-56.

ศิริโชค เจริญราช. (2564). การศึกษาปัญหาการบริหารงบประมาณในโรงเรียนสังกัดสำนักงานเขตพื้นที่การศึกษามัธยมศึกษา

เขต 42. *วารสารการศึกษา คณะครุศาสตร์ มหาวิทยาลัยราชภัฏนครสวรรค์*, 4 (2), 10–22. สืบค้นจาก

<https://so02.tci-thaijo.org/index.php/edunsrujo/article/view/249729>.

สำนักงานเขตพื้นที่การศึกษามัธยมศึกษากาญจนบุรี. (2565) *แผนปฏิบัติการประจำปี งบประมาณ พ.ศ. 2565*. สืบค้นวันที่

15 กันยายน 2565, จาก <http://sesaok.go.th/ita/index.php/9-3/2022-07-06-05-18-02/o24>

สำนักงบประมาณของรัฐสภา. (2565) *ข้อมูลงบประมาณ ปี 63-66 จำแนกรายกระทรวง.* สืบค้นวันที่ 19 กันยายน 2565,

จาก https://lookerstudio.google.com/reporting/8bf91139-3edf-4a10-b004-1db027852b23/page/p\_wenotxfdpc.

เสน่ห์ แซวรัมย์. (2561). *ประสิทธิผลการบริหารจัดการงบประมาณของมหาวิทยาลัยมหาจุฬาลงกรณราชวิทยาลัย*. ปทุมธานี.

มหาวิทยาลัยราชภัฏวไลยอลงกรณ์.

เสาวนี เรวัตโต. (2561). *แนวปฏิบัติที่เป็นเลิศในการบริหารจัดการงานงบประมาณของโรงเรียนสังกัดกรุงเทพมหานคร*

[วิทยานิพนธ์ปรัชญาดุษฎีบัณฑิต]. นครปฐม. มหาวิทยาลัยศิลปากร. สืบค้นจาก

http:// etheses.aru.ac.th/PDF/1256311982\_11.PDF.

Gulick, Luther, Lindon Urwick. (1937). *Paper on the Science of Administration.* Clifton : Augustus M. Kelley.

Henri Fayol. (1916). *General and industrial management*. London: Sir Isaac Pitman and Son.

O’Roark, J.B. *Performance-based Budgeting in State and Federal Fisca Performance an Empirical*

*Analysis.* accessed August 11, 2022. Available from http://search.proquest.com/docview/413282127?accountid=71911

Rovinelli, R. J., & Hambleton, R. K. (1977). On the use of content specialists in the assessment of

criterion-referenced test item validity. *Dutch Journal of Educational Research*, 2, 49-60.